CELEX: 32017R1568
Language: da
Date: 2017-09-15 00:00:00
Title: Rådets gennemførelsesforordning (EU) 2017/1568 af 15. september 2017 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

16.9.2017   
            
            
               DA
            
            
               Den Europæiske Unions Tidende
            
            
               L 238/10
            
         RÅDETS GENNEMFØRELSESFORORDNING (EU) 2017/1568
   af 15. september 2017
   om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 30. august 2017 forordning (EU) 2017/1509.
            
         
               (2)
            
            
               De Forenede Nationers Sikkerhedsråd vedtog den 11. september 2017 resolution 2375 (2017), som tilføjede en person og tre enheder til listen over personer og enheder, der er omfattet af restriktive foranstaltninger.
            
         
               (3)
            
            
               Bilag XIII til forordning (EU) 2017/1509 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag XIII til forordning (EU) 2017/1509 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. september 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  EUT L 224 af 31.8.2017, s. 1.
   
      BILAG
      De nedenfor anførte personer og enheder tilføjes på listen over personer og enheder, der er omfattet af restriktive foranstaltninger, jf. bilag XIII til forordning (EU) 2017/1509.
      a)   Fysiske personer
      
      
                   
               
               
                  Navn
               
               
                  Kaldenavn
               
               
                  Identificerende oplysninger
               
               
                  Dato for FN's opførelse på listen
               
               
                  Begrundelse
               
            
                  63.
               
               
                  Pak Yon Sik
               
               
                   
               
               
                  Nationalitet: DPRK
                  Fødselsår: 1950
               
               
                  11.9.2017
               
               
                  Medlem af Koreas arbejderpartis centrale militærkommission, som er ansvarlig for udvikling og gennemførelse af Koreas arbejderpartis militære politikker, leder og kontrollerer DPRK's militær og hjælper med at styre landets militære forsvarsindustri.
               
            b)   Juridiske personer, enheder og organer
      
      
                   
               
               
                  Navn
               
               
                  Kaldenavn
               
               
                  Sted
               
               
                  Dato for FN's opførelse på listen
               
               
                  Andre oplysninger
               
            
                  51.
               
               
                  Koreas Arbejderpartis centrale militærkommission
               
               
                   
               
               
                  Pyongyang, DPRK
               
               
                  11.9.2017
               
               
                  Den centrale militærkommission er ansvarlig for udvikling og gennemførelse af Koreas Arbejderpartis militære politikker, leder og kontrollerer DPRK's militær og styrer landets militære forsvarsindustri i samordning med kommissionen for statslige anliggender.
               
            
                  52.
               
               
                  Afdelingen for organisation og vejledning
               
               
                   
               
               
                  DPRK
               
               
                  11.9.2017
               
               
                  Afdelingen for organisation og vejledning er et meget magtfuldt organ i Koreas Arbejderparti. Afdelingen står for vigtige personaleudnævnelser i Koreas Arbejderparti, DPRK's militær og DPRK's statsforvaltning. Afdelingen foregiver også at kontrollere den politiske virksomhed i hele DPRK og er afgørende for gennemførelsen af DPRK's censurpolitikker.
               
            
                  53.
               
               
                  Propaganda- og agitationsafdelingen
               
               
                   
               
               
                  Pyongyang, DPRK
               
               
                  11.9.2017
               
               
                  Propaganda- og agitationsafdelingen har fuld kontrol over medierne, som den anvender som et redskab til at kontrollere offentligheden på vegne af DPRK's lederskab. Propaganda- og agitationsafdelingen engagerer sig også i eller er ansvarlig for DPRK's regerings censur, herunder censur af aviser og radio- og TV-udsendelser.